OD wil saak oor polisie-tenderbedrog weer op rol plaas | Maroela Media
OD wil saak oor polisie-tenderbedrog weer op rol plaas
Die ondersoekdirektoraat van die Nasionale Vervolgingsgesag (NVG) het die beskuldiges in die R85 miljoen-tenderbedrogsaak gewaarsku dat die klagte teen hulle nie gaan verdwyn nie.
Die Pretoriase landdroshof het die saak van die rol geskrap nadat die hof geweier het om nog 'n uitstel toe te staan sodat die staat 'n sogenaamde rampokkery-sertifikaat kan bekom.
Altesame 72 individue en entiteite het tereg gestaan op aanklagte van korrupsie, bedrog, korrupsie, geldwassery, diefstal en die oortreding van die Wet op die Voorkoming van Georganiseerde Misdaad in verband met 'n vlaag transaksies wat glo aangegaan is om die polisiediens te bedrieg.
"[Hulle] kan verwag dat die klagte teen hulle weer op die hofrol geplaas gaan word," het Sindisiwe Twala, woordvoerder van die ondersoekdirektoraat, gesê.
Volgens adv. Hermione Cronjé, hoof van die direktoraat, was hierdie 'n misdaadonderneming en die span gaan die direkteur van openbare vervolging, Shamila Batohi, vra vir 'n rampokkery-sertifikaat.
"Hierdie is 'n aktiewe sindikaat en die sofistikering waarmee kwotasies ingevolge 'n front gemaak en die bedrywighede verdoesel is om die staat te bedrieg, gaan nie ongestraf bly nie," sê Cronjé.
Die verdagtes word verbind met die toekenning van 'n tender van nagenoeg R85 miljoen om onder meer handelsmerk-kentekens op polisievoertuie aan te bring, boeie aan te skaf, polisievoertuie uit te kontrakteer, skryfbehoeftes aan te koop en geboue op te knap.
Die ondersoek na hulle korrupte bedrywighede het reeds in 2018 begin.
Verskeie van die vermeende betrokkenes is huidige of voormalige polisiebeamptes en sakelui. Die polisielede wat by die saak betrek word, is reeds geskors.
In die nuus polisie tenderbedrog
'Bylmoordenaar' Vrydag gevonnis
Vir die bedrag van R85 miljoen sal ek dink die saak moet WEER op die rol geplaas word! Ek neem aan ons betaal steeds vir die klomp wat geskors is pffft! Gaan lekker in die polisie klomp patete tsssk
Let's be serious here for a minute or two.
They were dragged to court. The court scrapped the case, for a missing gangster certificate. Now, you want to drag them to court again?
In all seriousness i do get that 1% want justice.
But as usual nothing will come of this.
Unless you can magically get the R85 mil from these thugs, i do not see the point of this whole excercise.
The only point is, we as taxpayers will have to foot the bill again.
So pateties, so uiters pateties. Met al die gejuig en gejubel in die aanstelling van Me. Bathoi en Me. Cronje word so n prominente saak van die rol geskrap omdat hulle mense nie hulle werk gedoen het nie; sies!
Maar ons kan darem ook vra, met die senior polisielede daar betrokke, hoeveel druk was daar op die landdros om die saak van die rol te skrap?
Wat is die volgende? Kan dinge nog erger gaan?!
Hier is geen geregtigheid in hierdie land nie. Net nog mense op anc se payroll waarvoor die belastingbetaler moet opdok.